Wilhelm Uhde

Wilhelm Uhde (naskiĝis la , en Friedeberg, Pomeranio (Pollando), mortis la  en Parizo) estis germana arta vendisto, kolektisto, kritikisto kaj verkisto, tre grava en la malkovro de talentaj pentristoj de impresionismo, faŭvismohttp://www.britannica.com/EBchecked/topic/1065326/Wilhelm-Uhde, kubismo kaj primitiva aŭ naiva arto kiel Henri Rousseau kaj Séraphine Louis (Séraphine de Senlis).

 Biografio 
Filo de juĝisto Johannes Uhde, li studis juron en Dresdeno kaj arton en Munkeno. Advokato kiel profesiulo, li studis poste historion de arto en Florenco antaŭ ol instali sin en Parizo en 1904 kie li vizitis intelektan germanan grupon en Café du Dôme kaj ankaŭ Delaunay, André Derain kaj Gertrude Stein. Li estis unu el la unuaj kolektistoj de verkoj de Pablo Picasso kaj Georges Braque, ekspoziciante iliajn verkojn en la galerio kiun li havis en Montparnasse sur Strato Notre Dame des Champs. En 1909 Picasso pentris lian portretonhttp://www.artchive.com/artchive/P/picasso/uhde.jpg.html kaj en 1907 li ekkonis la doganiston Rousseau kies unuan retrospektivon li organizis en 1907.

Kvankam samseksemulo, li estis edzigita en aranĝita geedzeco inter 1908-1910 kun Sonia Terk (poste Sonia Delaunay). En la komenco de la Unua mondmilito li devis reveni al Germanio kaj liaj posedaĵoj estis konfiskitaj de la franca ŝtato, dum lia kolekto estis aŭkcie vendita en Hôtel Drouot en 1921Malcolm Gee, Dealers, Critics and Collectors of Modern Painting; Aspects of the Parisian Art Market Between 1910 and 1930, Courtauld PhD Dissertation 1977, p25.

Inter 1919-1928 li vivis kaj laboris en Chantilly kun Helmut Kolle, kiun li ekkonis en Burg Lauerstein kaj kun kiu li publikigis almanakon Die Freude.

En 1922 li estis direktoro de la Galerio Gurlitt de Wolfgang Gurlitt (1888-1965) en Berlino, revenante al Francio en 1924 kune kun Kolle.

En 1928 li organizis la unuan ekspozicion de naiva arto en la franca ĉefurbo kun la partopreno de Henri Rousseau, André Bauchant, Camille Bombois, Séraphine Louis kaj Louis Vivin, ankaŭ konataj kiel la grupo de la sankta koro.

Kiel judo, li trapasis la Duan Mondmiliton ekzilita en la sudo de Francio kie li estis helpita de Jean Cassou, kritikisto kaj membro de la franca rezistado.

En 2008 li estis interpretita de aktoro Ulrich Tukur en la filmo Séraphine pri pentristino Séraphine de Senlis.

 Verkoj 
 Picasso et la tradition française, Parizo: Les Quatre Chemins, 1928
 Cinq maîtres primitifs - Rousseau - Louis Vivin - Camille Bombois - André Bauchant - Séraphine de Senlis, traduko el la germana de F-ino A. Ponchont, antaŭparolo de Henri-Bing-Bodmer. Librairie Palmes - Philippe Daudy, éditeur, Parizo, 1949
 De Bismarck à Picasso 2002 (Von Bismarck bis Picasso - Uhde, Wilhelm. - Zuriko: Römerhof-Verl., 2010, 1. eld.)
 Vincent van Gogh in Farben - Londono: Phaidon, 1954, 3. eld.
 Manet - Manet, Edouard. - Kolonjo: Phaidon-Verl., 1967
 Vermächtnis an meine Freunde - Majenco: Ehglücksfurtner, 1948
 Rousseau - Rousseau, Henri. - Berno: Scherz, 1948
 Die Zukunft der deutschen Corps - Dresdeno, 1920
 Das flammende Reich- Burg Lauenstein in Oberfranken: "Die Freude", 1921
 Der Maler Helmut Kolle - Zuriko: Atlantis-Verlag, 1932
 Leitgedanken zur Neugestaltung studentischen Lebens - Oetzsch/Leipzig: Hans Seligo, [1920]

 Bibliografio 
 Manfred Flügge, Paris ist schwer. Deutsche Lebensläufe in Frankreich. Das Arsenal, Berlino 1992, ISBN 3-921810-20-5
 W. Uhde: Aufzeichnungen aus den Kriegsjahren. S. 59 ff.
 Séraphine de Senlis, Editions Gallimard, Parizo, 2008, 55 pp.

 Referencoj 

 Eksteraj ligiloj 

 Biografio de Wilhelm Uhde 

 Fonto 

Kategorio:Kritikistoj
Kategorio:Kolektistoj
Kategorio:Germanaj verkistoj
Kategorio:GLAT-verkistoj
Kategorio:Germanaj eseistoj
Kategorio:Artaj profesioj